cyanic-selkie/wikianc huggingface dataset:
Olympiatuli
Tapahtumia
Olympiatuli on sään takia sammunut kaksi kertaa: vuonna 1976 Montrealissa kaatosade sammutti tulen kisojen aikana. Vuonna 2004 tuulenpuuska sammutti Ateenan olympiasoihdun. Vuonna 1988 Soulissa avajaisissa lentoon lasketut rauhankyyhkyt lensivät liian läheltä olympiatulta ja osa niistä syttyi palamaan.
Vuoden 2008 olympialaisten olympiatuli
Vuoden 2008 kesäolympialaisiin olympiatuli kävi matkansa varrella myös Mount Everestillä.
Vuoden 2008 soihtuviesti joutui useissa maissa protestien kohteeksi: soihtuviestiä häirittiin väkivaltaisesti ja soihtu jouduttiin välillä sammuttamaan. Mielenilmaukset kohdistuivat Kiinan ihmisoikeuspolitiikkaa kohtaan, erityisesti Tiibet-politiikkaa kohtaan. Kansainvälinen olympiakomitea joutui pohtimaan koko soihtuviestin lakkauttamista.
Americana (kulttuuri)
Americana on ylimalkainen käsite, joka tarkoittaa sellaisia kulttuuri-ilmiöitä, joiden katsotaan olevan aidosti yhdysvaltalaisia, ja joiden usein ajatellaan symboloivan Yhdysvaltojen historiaa, kulttuuria ja erityislaatuisuutta.
Yhtä lailla baseball, Teräsmies kuin omenapiirakkakin voidaan nähdä esimerkkeinä americanasta.
Americana populaarimusiikissa
Populaarimusiikissa americanaa edustavat varsinkin folkmusiikki, perinteinen jazz ja blues sekä folk rock.
Americana-musiikkia edustavat muun muassa Bill Frisell ja Rosanne Cash.
Metsäkylä (Perniö)
Metsäkylä on kylä Salon kaupungin Perniössä. Kylä sijaitsee Perniön kirkonkylän lounaispuolella.
Metsäkylä sijaitsee useamman mäkialueen välisessä laaksossa. Kylän pohjoisrajalla virtaa Juottimenoja. Kemiöntie kulkee kyläalueen läpi sen länsilaidalla ja erottaa Nummensyrjän kulmakunnan muusta kylästä. Metsäkylän maatila kylän itälaidalla muodostaa alueellisesti merkittävän rakennus- ja maisemakokonaisuuden.
Metsäkylä on syntynyt viimeistään varhaiskeskiajalla. Vuonna 1540 kylässä on ollut kolme tilaa ja vuonna 1789 kaksi tilaa. Metsäkylän tilat Matitalo ja Lassintalo sekä viereinen Juvelan yksinäistila yhdistettiin 1860-luvulla uudeksi Metsäkylän tilaksi. Uudella tilalla oli kaksi torppaa sekä myöhemmin myös yksi palstatila. Torpat ja palstatila ovat itsenäistyneet 1900-luvun alkuvuosikymmeninä ja uusi Juvelan talo on lohkottu kylän koilliskulmalle.
SharpDevelop
SharpDevelop on ilmainen avoimen lähdekoodin kehitysympäristö C# ja Visual Basic.NET (VB.NET) -kielille Microsoft .NET -alustalle.
Nikolai Lvov
thumb|250px|[[Dmitri Levitskin vuonna 1789 maalaama Nikolai Lvovin muotokuva.]] Nikolai Aleksandrovitš Lvov (, 15. toukokuuta (J: 4. toukokuuta) 1753 Nikolskoje-Tšerentšitsyn maatila Toržokin lähellä – 3. tammikuuta 1804 (J: 22. joulukuuta 1803) Moskova) oli venäläinen arkkitehti, graafikko, runoilija ja muusikko.
Nikolai Lvov ei saanut muodollista koulutusta. Arkkitehtuuria hän opiskeli itsenäisesti. Vuonna 1783 hänestä tuli Venäjän tiedeakatemian jäsen ja vuonna 1786 Pietarin taideakatemian kunniajäsen.
Arkkitehtina Lvov oli klassistisen tyylin edustaja. Hänen töitään ovat Pietari-Paavalin linnoituksen Nevan portti (1784–1787), Pietarin pääposti (1782–1789), Borisin ja Glebin katedraali Toržokissa (1785–1796), Kolminaisuuden kirkko (Kulitsa ja pasha), Prioraattipalatsi Hatsinassa (1798–1799) sekä lukuisat kartanorakennukset Moskovan, Tverin ja Novgorodin alueilla. Lvov on myös yksi ensimmäisistä venäläisistä maisemapuistojen suunnittelijoista.
Lvovin runoudessa näkyy sentimentalismin ja varhaisen romantismin vaikutus. Hän käytti runsaasti kansankielen ja -runouden aineksia. Vuonna 1790 Lvov julkaisi kaksiosaisen venäläisten kansanlaulujen kokoelman. Hänet tunnetaan myös klassisen kirjallisuuden venäjäntäjänä.
Vuorikide
thumb|Vuorikiteitä ([[Liman alue|Lima, Peru)]]
Vuorikide eli vuorikristalli on läpinäkyvää, melko puhdasta kvartsia. Kyseessä ei siis ole kristalli, joka on amorfista lasia. Vuorikiteet ovat puikkomaisia, muodoltaan kuin obeliskeja ja kooltaan muutamia senttejä. Kiteet ovat yleensä toisiinsa kasvaneina kimppuina.
Suomessa vuorikiteitä on muun muassa Pisanmäellä, jonka eräältä seinämältä niitä on kaivettu jo vuosisatoja.
Vuorikidettä kutsutaan myös nimillä Alaskan timantti, Arkansasin timantti, Strassitimantti, Meksikolainen timantti ja Marmarosh timantti.
Vuorikristallista on saanut nimensä myös kristallilasi. Kristallilasi on kuitenkin muiden lasilajien tavoin amorfista toisin kuin vuorikide, joka nimensä mukaisesti on kiteinen aine.
Basutomaa
Basutomaa uudelleennimettiin Lesothon kuningaskunnaksi maan itsenäistyessä Britanniasta 4. lokakuuta 1966, Leabua Jonathanin toimien tällöin valtion pääministerinä. Basutomaa liittyi itsenäistymisensä jälkeen Kansainyhteisöön.
Ilhéu de Fora (Selvagenssaaret)
Ilhéu de Fora kuuluu Selvagenssaariin. Selvagenssaaret ovat osa Portugalille kuuluvaa Madeiraa ja sijaitsevat noin 280 kilometriä Madeiran pääkaupungista Funchalista kaakkoon. Ilhéu de Fora ja Selvagem Pequena muodostavat lukuisten pikkusaarten kanssa Selvagenssaarten eteläisen osan. Ilhéu de Fora on saariryhmän kolmesta suuremmasta saaresta pienin. Sillä on pinta-alaa 0,081 neliökilometriä ja se kohoaa ainoastaan 18 metriä merenpinnan yläpuolelle.
Jurisdiktio
Jurisdiktio nimitystä käytetään ortodoksisessa kirkossa määritteenä valtapiiristä tai kirkon toimialueesta. Jokin kansallinen tai paikallinen kirkko kuuluu yleensä jonkin autokefalisen kirkon jurisdiktioon eli valtapiiriin. Tällöin tämä ns. äitikirkko määrittelee kanonisessa suhteessa kaikki alaisensa kirkon kanoniset asiat, kuten esimerkiksi piispojen valinnat.
Suomen ortodoksinen kirkko kuuluu Ekumeenisen patriarkan alaisen Konstantinopolin ekumeenisen pariarkaatin jurisdiktioon. Oikeustieteessä jurisdiktion merkitys on samankaltainen toimivallan ja lain raja. Eri jurisdiktioissa ovat voimassa eri lait ja oikeuskäytännöt. Jurisdiktiot voivat olla hierarkkisia, kuten alueellinen laki → valtiollinen laki → ylikansallinen laki.
Madeira (täsmennyssivu)
Madeira voi viitata muun muassa seuraaviin asioihin:
Viini:
Ihmiset:
Otavan liikkuva ryhmä
Otavan liikkuva ryhmä on nimitys laajan tähtivirran ytimelle. Tässä liikkuvassa ryhmässä on monia melko kirkkaita tähtiä. Viisi Otavan seitsemästä tähdestä kuuluu liikkuvaan ryhmään. Tähtien liikkeet on mitattu valokuvauslevyistä ja spektroskoopilla.
Liikkuvan ryhmän ytimessä on 14 tähteä noin 80 valovuoden päässä maasta. Tähdet etenevät kohti Jousimiehen tähtikuviossa olevaa kohdetta.
Tunnetuimpa Otavan tähtivirran jäseniä ovat α CrB (Alphecca tai Gemma), β Aur, δ Aqr, γ Lep and β Ser. Siriuksen luultin pitkään kuuluvan tähän ryhmään, mutta vuonna 2003 mitattiin, että Sirius on liian nuori tähti Otavan tähtivirtaan. Otavan tähtivirta muodostui sumusta 500 miljoonaa vuotta sitten.
Joukon ydin sijoittuu 30x18 valovuoden kokoiseen palloon, ollen 75 valovuoden päässä. Vielä 40 miljoonaa vuotta sitten Aurinko ei ollut lähelläkään Otavan tähtivirtaa. Näiden tähtien spektreissä havaitaan ylimäärä bariumia ja alimäärä kuparia.
Virtatähdet
Tunnetuimmat Otavan liikkuvan ryhmän tähtivirtaan kuuluvat tähdet.
Arthur (nimi)
Arthur tai Artur on miehen etunimi. Nimi johtuu toden­näköisesti kelttiläisestä karhua tarkoittavasta sanasta artos, johon mahdollisesti on yhdistetty sana viros ’mies’ tai rigos ’kuningas’. Toisaalta on myös mahdollista, että nimi perustuu alku­perältään tuntemattomaan roomalaiseen nimeen Artorious. Muodossa Arthur nimi on käytössä varsinkin englannin-, saksan- ja ranskan­kielisissä maissa, muodossa Artur muun muassa Puolassa, Tšekissä ja Portugalissa.
Nimen on tehnyt suosituksi Englannin myyttinen kuningas Arthur, johon liittyvät tarut pyöreän pöydän ritareista. Ei ole varmaa, onko hän todellinen vai kuviteltu henkilö.
Nimestä ovat käytössä myös suomalaistetut muunnokset Artturi, Arto ja Arttu. Arturin nimipäivä on suomen­ruotsalaisen kalenterin mukaan 31. lokakuuta, joka suomen­kielisessä kalenterissa Artturin, Arton ja Artun nimi­päivä.
Taran kukkula
pienoiskuva|Kohtalon kivi, kivipylväs Taran kukkulalla. Tara (iiriksi Teamhair na Ri) on 154 metriä korkea kukkula Irlannin County Meathissa. Taran kukkulalla on ollut tärkeä osa Irlannin historiassa ja mytologiassa. Kukkulan vanhin muinaisjäänne on noin vuodelta 2100 eaa. peräisin oleva käytävähauta Dumha na nGiall. Kukkulan ovaalinmuotoiselta kummulta nimeltään Ráth na Riógh (Kuninkaiden linnoitus) on löydetty useita pronssikautisia hautoja. Sen keskellä on kaksi yhteenliitettyä maarakennusta, Forradh (Kuninkaanistuin) ja Teach Cormaic (Cormacin talo). Jälkimmäisessä on kivipylväs, jonka uskotaan olevan Taran kuninkaiden vihkikivi.
Kukkulalla on lisäksi suuren kehämäisen linnoituksen jäänteet, kaksi pyöreää aitausta sekä laaja suorakulmainen alue, jonka sivut ovat 230 metriä pitkät. Sen oletetaan olevan juhlasalin paikka. Kukkulalla on myös rituaalipaikka, jota on laajennettu neljään otteeseen 100–400-luvuilla. Kaikki vallit ja rauniot ovat peräisin ajanlaskumme viideltä ensimmäiseltä vuosisadalta, jolloin Tara oli Ui Néill -suvun kuninkaiden hallintokeskus.
Payback – tilinteko
Payback – tilinteko on vuonna 1999 ensi-iltansa saanut toimintaelokuva. Elokuvan on ohjannut Brian Helgeland ja pääosassa on Mel Gibson.
Juoni
Elokuva kertoo Porterista, joka suunnittelee kaverinsa Val Resnickin kanssa pientä ryöstöä. Val tarvitsee 130 000 dollaria päästäkseen erään yhtiön leipiin ja niinpä Porter päättää auttaa häntä. Mutta helpon keikan jälkeen Val pettää hänet ottaen Porterinkin rahat. Porter saa pari kertaa luodista ja hänet jätetään kuolemaan. Sairaalassa herättyään Porter aloittaa raivokkaan takaa-ajon saadakseen kiinni Valin ja ansaitsemansa 70 000 dollaria.
Suurnopeuskamera
pienoiskuva|Suurnopeuskameroilla kuvatessa nopeakin kuvaustilanne voidaan esittää hidastettuna tai kokonaan pysähtyneenä Suurnopeuskamera on videokamera joka kuvaa erittäin suurella kuvataajuudella ja kuvaustulos esitetään hidastettuna katsojalle. Suurnopeuskamerat kuvaavat tyypillisesti yli 1000 kuvaa sekunnissa ja kuvat talletetaan digitaaliseen muistiin josta se voidaan toistaa.
Suurella nopeudella kuvattaessa voidaan tutkia fysikaalisia ilmiöitä ja nopeuksia. Vuonna 2011 suurimmat mahdolliset kuvausnopeudet ovat yli miljoona kuvaa sekunnissa.
SS Imperator
thumb|300px|S/S Imperator ankkurissa vuonna 1913. Keulan suuri kotkakoriste on HAPAGin tunnusmerkki. Höyrylaiva S/S Imperator oli ensimmäinen kolmesta menestyksekkäästä suuresta linjalaivasta (Imperator, Vaterland ja Bismarck), jotka toimitettiin saksalaiselle Hamburg-Amerika Linie eli HAPAG-yhtiölle Atlantin ylittävää matkustajaliikennettä varten. Imperatorin rakentaminen alkoi 1910 Bremer Vulcanin telakalla, ja se suoritti neitsytmatkansa vuonna 1913. 51 680 tonnin Imperator oli RMS Titanicin upottua 15. huhtikuuta 1912, maailman suurin alus aina vuoteen 1914 jolloin sen sisaralus Vaterland aloitti liikennöinnin.
Jotta Imperator olisi ollut pidempi kuin Cunard Linen RMS Aquitania, ennen vesillelaskua 23. toukokuuta 1912 sen keulaan kiinnitettiin pronssinen kotkaveistos. Siihen liittyi myös baneeri, johon oli kirjoitettu motto Mein Feld ist die Welt (maailma on kenttäni). Kotkan siivet murtuivat myöhemmin myrskyssä Atlantilla, ja veistos poistettiin.
Imperatorin painopiste oli poikkeuksellisen ylhäällä ensimmäisen luokan hyteissä ja tiloissa käytettyjen raskaiden sisustusmateriaalien vuoksi. Myös aluksen korkeat savupiiput vaikuttivat heikentävästi sen tasapainoon. Jotta painopiste saatiin alemmas, betonia valettiin lisäpainoiksi aluksen pohjaan, piippuja lyhennettiin kolmella metrillä ja suuri osa raskaista sisustusmateriaaleista korvattiin kevyemmillä. Kulkuominaisuuksiensa vuoksi alus oli kuitenkin jo ehtinyt saada lempinimen Limperator (nilkuttaja).
Ensimmäisen maailmansodan syttyessä Imperator oli New Yorkin satamassa. Kun Yhdysvallat liittyi sotaan, saksalaisomisteinen Imperator takavarikoitiin. Sodan jälkeen lukuisia takavarikoituja saksalaisia valtameriristeilijöitä luovutettiin korvauksena sodassa upotetuista aluksista. Imperator luovutettiin Cunard Line -yhtiölle korvauksena RMS Lusitaniasta, ja se sai nimekseen RMS Berengaria. Alus palveli Cunardin lippulaivana vuoteen 1934, ja se romutettiin lopulta 1938. Imperatorin sisaralus Bismarck taas luovutettiin White Star Line -yhtiölle korvauksena HMHS Britannicista, ja se sai nimekseen RMS Majestic.
Jerald Fields
Jerald Fields (s. 15. maaliskuuta 1982 Gainesville, Florida) on yhdysvaltalainen koripalloilija, joka edustaa Korisliigassa pelaavaa Joensuun Katajaa. Hän pelaa joukkueessaan sentterin sekä ison laitahyökkääjän pelipaikoilla.
Kausi 2011–2012 Katajassa on Fieldsille neljäs kausi Korisliigassa, aiemmin hän on edustanut Suomessa KTP-Basketia sekä Torpan Poikia. Suomen lisäksi Fields on pelannut urallaan ammattilaisena Yhdysvalloissa, Espanjassa, Belgiassa ja Ranskassa.
Fieldsin ensimmäisellä Suomessa pelatulla kaudella hänet valittiin Korisliigan vuoden ulkomaalaisvahvistukseksi. Kaudella 2007–2008 hän voitti runkosarjan torjuntatilaston Korisliigassa. Toinen kausi Suomessa jäi Fieldsin osalta tosin vajaaksi hänen jäätyään kiinni kannabiksen käytöstä, josta johtuen hänet asetettiin väliaikaiseen kilpailukieltoon.
Malesian Grand Prix 2008
thumb|270px|Kilpailun voittaja Kimi Räikkönen. Malesian Grand Prix 2008 (virallisesti 2008 Formula 1 Petronas Malaysian Grand Prix) oli Formula 1 -kauden 2008 toinen osakilpailu, joka ajettiin 23. maaliskuuta Sepangin moottoriradalla Malesiassa.
McLaren kuljettajat saivat rangaistuksen estelystä aika-ajojen lopussa. Palkintokorokkeella nähtiin kaksi suomalaista kuljettajaa. Kilpailu oli kautta aikojen menestyksekkäin suomalaiskilpailu, sillä aiempi menestyksekkäin kilpailu oli päättynyt suomalaisten sijoituttua toiselle ja kolmannelle sijalle edellisen kauden Japanin GP:ssä.
Ferrarin Kimi Räikkönen voitti kilpailun ennen BMW Sauberin Robert Kubicaa.
Tilanne kuljettajien ja valmistajien MM-sarjassa
{|
Italian Grand Prix 1994
Italian Grand Prix 1994 oli Formula 1 -sarjan osakilpailu, joka ajettiin 11. syyskuuta 1994 Monzassa. Kilpailun voitti Damon Hill, jolle voitto oli kauden neljäs.
Kilpailun alussa ensimmäiseen shikaaniin tultaessa tapahtui iso kolari, joka alkoi kun Eddie Irvine törmäsi Johnny Herbertin auton perään. Kolarissa olivat osallisena myös muun muassa David Coulthard ja Rubens Barrichello. Kilpailu keskeytettiin, ja uusintalähdössä Johnny Herbert lähti varikolta.
Uuden lähdön jälkeen Gianni Morbidelli ajoi Curva Grande -mutkassa ulos ja joutui keskeyttämään. Samalla kierroksella myös Alessandro Zanardi ja Jos Verstappen joutuivat keskeyttämään. Molemmilta oli rengas rikki, ja autoissa oli muitakin kolarista aiheutuneita vaurioita.
Kilpailun loppuvaiheilla Williams-tallin Damon Hillillä ja David Coulthardilla oli melko turvallinen kaksoisjohto. Kolmantena ajanut Berger kuitenkin saavutti heitä koko ajan. Viimeisen kierroksen viimeisessä mutkassa Coulthardin vauhti äkkiä hyytyi polttoaineen loputtua ja hän putosi kuudenneksi. Kilpailun voittoon ajoi Hill, toiseksi tuli Berger ja kolmanneksi Mika Häkkinen.
Osseetin kieli
Osseetin kieli on osseettien puhuma indoeurooppalaisten kielten iranilaiseen ryhmään kuuluva kieli. Sillä on virallinen asema Pohjois-Ossetian–Alanian tasavallassa Venäjällä ja Etelä-Ossetiassa Georgiassa.
Levinneisyys ja puhujamäärä
Osseettia puhutaan Kaukasusvuorten molemmin puolin sijaitsevassa Ossetiassa, joka jakautuu Venäjään kuuluvaan Pohjois-Ossetiaan ja itsenäiseksi julistauneeseen, mutta virallisesti Georgiaan kuuluvaan Etelä-Ossetiaan. Yksittäisiä osseettikyliä on myös muualla Georgiassa sekä Kabardi-Balkariassa ja Stavropolin aluepiirissä Venäjällä. Vuoden 1989 väestönlaskennan mukaan Neuvostoliitossa oli 537 600 osseetin puhujaa, joista 334 100 asui Pohjois-Ossetiassa, 133 200 Etelä-Ossetiassa ja 8 900 Kabardi-Balkariassa. Venäjän vuoden 2002 väestönlaskennan mukaan osseettia puhui 493 600 henkeä, joista 445 100 Pohjois-Ossetiassa ja 9 800 Kabardino-Balkariassa. (lukuihin sisältyvät myös osseettia toisena tai vieraana kielenä puhuvat).
Venäjän osseeteista puhui vuonna 1989 osseettia äidinkielenään 93,2 prosenttia ja toisena kielenä 0,4 prosenttia. Vuonna 2002 kieltä osasi 91,2 % koko Venäjän ja 96,8 % Pohjois-Ossetian osseeteista.
Venäjän osseeteista 96,4 % osaa venäjää (89,6 % vuonna 1989). Venäjällä 9,2 % ja Georgiassa ilmeisesti huomattavasti suurempi osa osseeteista osaa myös georgiaa.
Vuoden 2010 väestönlaskennan mukaan Venäjällä on 451 400 osseetin puhujaa.
Historia ja murteet
Osseetti kuuluu iranilaisten kielten koilliseen eli skyyttiläis-sarmaattilaiseen haaraan. Kielen ja kansan alkuperästä on esitetty monenlaisia teorioita. Nykyään katsotaan, että osseettien esi-isiä olivat Kaukasukselle 1100–1200-luvuilla asettuneet iraninkieliset alaanit, joihin sulautui osa alueen alkuperäisestä väestöstä. Kaukasialaiset ja turkkilaiset kielet ovat vaikuttaneet voimakkaasti osseetin rakenteeseen. Kielessä on kaksi toisistaan huomattavasti eroavaa päämurretta, iron ja digor. Jälkimmäistä puhuu noin viidesosa osseeteista.
Kirjakieli
Vanhin osseetinkielinen kirjallinen muistomerkki on kreikkalaisilla kirjaimilla vuonna 941 laadittu hautakirjoitus. Kirjakieli alkoi kehittyä 1700-luvun lopulla venäläisen ja georgilaisen ortodoksisen papiston toiminnan tuloksena. Vuonna 1798 Moskovassa julkaistiin kyrillisellä kirjaimistolla osseetinkielinen katekismus. Vuonna 1802 Ivan Jalguzidze (Gabarajev) laati georgialaiseen kirjaimistoon perustuneen aakkoston. Yhtenä kirjakielen luojista pidetään suomalaista kielentutkijaa Anders Sjögreniä, joka vuonna 1844 julkaisi osseetin kieliopin ja sanakirjan. Sjögrenin laatimaa kyrillistä kirjaimistoa paranteli myöhemmin akateemikko Vsevolod Miller. 1800-luvun loppupuolella alkoi kehittyä osseetinkielinen kaunokirjallisuus, jonka perustanlaskija on runoilija Kosta Hetagurov (1856–1906). Kirjakieli perustui etupäässä ironin murteeseen, mutta myös digorin murteella syntyi kirjallisuutta.
Vuonna 1923 otettiin käyttöön latinalainen kirjaimisto. Vuonna 1938 Pohjois-Ossetiassa siirryttiin kyrilliseen ja Etelä-Ossetiassa georgialaiseen kirjaimistoon. Vuodesta 1954 lähtien molemmilla alueilla on käytetty kyrillistä kirjaimisto, jossa venäjästä poikkeavia äänteitä merkitään erilaisten kirjainyhtymien avulla. Lisämerkkejä on vain yksi: ӕ.
Vuonna 1928 reformoitu latinalainen kirjaimisto
Kyrillinen kirjaimisto
Vuonna 1994 hyväksytyn Pohjois-Ossetian perustuslain mukaan tasavallan virallisia kieliä ovat osseetti ja venäjä. Etelä-Ossetiassa vuoden 1996 perustuslain mukaan virallisia kieliä ovat osseetti, venäjä ja georgia. Osseettia käytetään opetuskielenä koulujen alaluokilla ja ylemmillä luokilla sitä opetetaan aineena. Kielellä julkaistaan oppikirjoja, kauno- ja lastenkirjallisuutta, sanoma- ja aikakauslehtiä. Osseettia käytetään myös radiossa ja televisiossa. Vladikavkazissa toimii kaksi osseetinkielistä teatteria. Kirjakielenä käytetään molempia päämurteita.
Desfontainiales
Desfontainiales (syn. Columelliales) on koppisiemenisten kasvien lahko, jonka on kuvannut venäläinen Armen Tahtadžjan. Angiosperm Phylogeny Groupin eli APG:n luokittelussa siihen sijoitetaan heimo Columelliaceae. Lahkon ainoassa heimossa on kaksi eteläamerikkalaista puuvartisten pensaskasvien sukua, Columellia ja Desfontainia (joskus myös erikseen heimossa Desfontainiaceae), ja niissä viisi tai kahdeksan lajia.
Columelliaceae-heimon systemaattinen asema on vaihdellut useasti, sillä alun perin APG on sijoittanut sen Dipsacales-lahkon sisarryhmäksi ja sittemmin Bruniales-lahkoon. Tarkemmassa analyysissä Bruniales on kuitenkin todettu polyfyleettiseksi ryhmäksi, jos Columelliaceae-heimo yhdistetään siihen yhdessä bruniakasvien (Bruniaceae) kanssa.
Selvagem Pequena
Selvagem Pequena kuuluu Selvagenssaariin. Selvagenssaaret ovat osa Portugalille kuuluvaa Madeiraa ja sijaitsevat noin 280 kilometriä Madeiran pääkaupungista Funchalista kaakkoon. Selvagem Pequena muodostaa Ilhéu de Foran sekä useiden pikkusaarten kanssa Selvagenssaarten eteläisen osan. Selvagem Pequena on Selvagem Granden jälkeen saariryhmän toiseksi suurin saari, vaikkakin huomattavasti pienempi, noin 0,3 neliökilometriä. Saaren korkein kohta Pico do Veado kohoaa 49 metrin korkeuteen merenpinnasta saaren ollessa muuten suhteellisen matala.
Parantaja
Parantaja on henkilö, joka tunnetaan varsinkin ihmisten fyysisten tai psyykkisten ongelmien parantamisesta. Nykyisin parantajiksi kutsutaan myös erilaisiin näennäistieteellisiin parannusmenetelmiin ja uskomuslääkintään erikoistuneita.
Pyörätuolitanssi
Freestyle-tanssissa on useita tanssilajeja countrysta flamencoon ja baletista jazziin. Freestyle-tyyli antaa tanssijoille vapaat kädet ilmaista itseään sekä luoda tanssiesityksiä. Street- ja showtanssit pitävät sisällään disco dancen, hiphopin ja useista eri tanssilajeista koostuvan showdancen, jotka ovat myös virallisia kilpailulajeja. Näitä lajeja harrastetaan tanssikouluissa ja seuroissa lajeihin perehtyneiden ohjaajien johdolla.
Parantaja
Parantajia on ollut lähes kaikilla muinaisilla kansoilla, ja niitä on edelleen monilla luonnonkansoilla. Tiukasti modernin lääketieteen käytännöillä parantavia ihmisiä ei yleensä kutsuta parantajiksi, vaan esimerkiksi lääkäreiksi. Historiallisesti ei kuitenkaan aina voida vetää selvää rajaa siihen, ketä voi kutsua parantajaksi ja ketä esimerkiksi lääkäriksi. Myös lääketiede on entisaikaan turvautunut osittain erilaisiin uskomuksiin. Vielä nykyisinkin varsinkin länsimaiden ulkopuolella monet lääkärit ja terveysalan ihmiset käyttävät lääketieteellisten keinojen lisäksi myös uskomuslääkintää, ja toisaalta jotkut parantajat ovat ottaneet käyttöön myös lääketieteen keinoja. Luonnonkansojen ja heimoyhteiskuntien ulkopuolella merkittävästi parantajuutta on nykyisin monessa Aasian maassa, joissa paikalliset uskomuslääkinnän keinot ovat usein tarjolla rinnakkain länsimaisen lääketieteen kanssa.
Pyörätuolitanssi
Historia
Pyörätuolitanssi on tullut Suomessa tanssikilpailujen ohjelmistoon 1990-luvulla, mutta laji on edelleen melko tuntematon.
Suomen pyörätuolitanssiliitto PYTLI ry on pyörätuolitanssin lajiliitto Suomessa, joka perustettiin vuonna 2006. Liitto järjestää pyörätuolitanssin Suomen mestaruuskilpailut ja kansalliset Suomi Open -kilpailut sekä valtakunnallisen Tanssi Estoitta -pyörätuolitanssileirin kerran vuodessa ja ylläpitää kalenteria muista suomalaisista sekä kansainvälisistä pyörätuolitanssitapahtumista. Lisäksi PYTLI järjestää muita kilpailuja ja leirejä, koulutuksia, lajiesittelyjä sekä näytöksiä. Liitto tukee paikallisia pyörätuolitanssitoimijoita ja auttaa pyörätuolitanssitoiminnan käynnistämisessä uusilla paikkakunnilla.
Parantaja
Parantajia on ollut erilaisia. Useat ovat kuitenkin olleet lähinnä henkiparantajia, jotka käsittävät monet mielen ja ruumiin ongelmat henkiolentojen tai taikuuden aiheuttamiksi. Henkiparantaminen on usein ollut sitä, että ihmiseen tunkeutunut vihamielinen henkiolento on pyritty poistamaan ihmisestä, tai ihmisestä karannut henkiolento, kuten sielu, on pyritty palauttamaan ihmiseen.
Joitakin parantajia
Healer
Pyörätuolitanssi
Luokittelu
Pyörätuolitanssissa, kuten kaikessa vammaisurheilussa, urheilijat luokitellaan toimintakyvyn mukaan eri luokkiin. Näin mahdollistetaan reilu kilpailu.
Pyörätuolitanssissa luokat ovat 1 ja 2. Karkeasti jaoteltuna luokan 1 tanssijoilla myös ylävartalon toimintakyky on heikentynyt, kun taas luokan 2 tanssijan ylävartalon toimintakyky on normaali tai lähes normaali. Luokkaan 1 luokiteltu henkilö voi olla loistava tanssija esimerkiksi ilmaisultaan ja ajoitukseltaan, mutta toimintakyvyn aleneman vuoksi kilpaileminen fyysisesti vahvempia luokan 2 tanssijoita vastaan ei olisi reilua. Onnistuneilla koreografisilla ratkaisuilla ja ahkeralla harjoittelulla myös luokan 1 tanssista saadaan näyttävää ja vauhdikasta.
Pyörätuolinkäyttäjä, jonka luokittelupistemäärä on 15 tai enemmän, kilpailee combi- ja singletanssissa luokassa 2. Pyörätuolinkäyttäjä, jonka luokittelupistemäärä on 14 tai vähemmän, kilpailee combi- ja singletanssissa luokassa 1.
Jos duoparin osapuolten luokittelupisteiden keskiarvo on 15 tai enemmän, on parin kilpailuluokka 2. Jos taas pisteiden keskiarvo on alle 15, pari kilpailee luokassa 1. Duotanssissa kilpailevan vammattoman tanssijan pistemäärä on automaattisesti 20, eikä häntä tarvitse luokitella. Combitanssissa kilpailuluokka määräytyy pyörätuolinkäyttäjän luokittelun mukaan.
Säännöt Suomessa
Combiparin muodostavat pyörätuolinkäyttäjä ja vammaton pystytanssija. Duoparin osapuolet tanssivat molemmat pyörätuolissa.
Sommaren är kort
Sommaren är kort on ruotsalaisen laulaja Tomas Ledinin esittämä kappale vuodelta 1982. Kappale nousi aikanaan monissa Euroopan maissa musiikkilistan kärkisijoille.
Pyörätuolitanssi
Säännöt Suomessa
Suomen pyörätuolitanssiliiton kilpailusääntöjen per 1.1.2017 mukaan sekä duo- että combiparin osapuolet voivat olla samaa tai eri sukupuolta kaikilla sarjatasoilla. Tulokassarjassa toinen duoparin tanssijoista voi olla myös vammaton. Pystytanssijalla voi samanaikaisesti olla korkeintaan kaksi paria. Pystytanssija voi kuitenkin kilpailla vain yhden parin kanssa kussakin lajissa eli vakio-, latinalais- ja freestyle-tanssissa. Tulokassarjassa tanssipari on sama vakio- ja latinalaistansseissa. Ainoastaan freestylessä voi tulokastason tanssijalla olla eri pari.
Erilliskilpailuissa ensemble- eli ryhmätanssissa tulee vähintään puolet (50 %) ryhmästä olla pyörätuolinkäyttäjiä. Singletanssissa voivat kilpailla vain todelliset pyörätuolinkäyttäjät. Pyörätuolinkäyttäjän kilpailukelpoisuuden kriteeri on täyttää minimivammaisuuden vaatimus.
Sommaren är kort
Siitä tuli julkaisuvuonnaan kesähitti. Kappaletta soitetaan kesäisin usein myös Suomen radioissa, ja se nousikin ilmestyessään radiosoittolistan ensimmäiselle sijalle.
Pyörätuolitanssi
Kilpailijarekisteri
Suomen pyörätuolitanssiliitto ylläpitää kilpailijarekisteriä, jolla seurataan sarjanousupisteiden kertymistä paritanssikategorioissa. Pyörätuolitanssija voidaan merkitä rekisteriin vain virallisen luokituksen jälkeen. Ensimmäistä kertaa tulokassarjaan osallistunut kilpailija merkitään rekisteriin, kun kilpailunjärjestäjä ilmoittaa tulokset rekisterin ylläpidolle. Jo luokiteltujen kilpailijoiden osalta paritiedot päivitetään rekisteriin aina kilpailuilmoittautumisten yhteydessä.
Antonietta Toini
Antonietta Toini (oik. Toini Inkeri Nikander o.s. Putkonen; 5. marraskuuta 1901 Rauma – 3. heinäkuuta 1990 Tampere) oli suomalainen oopperalaulaja, äänialaltaan mezzosopraano. Hän oli ensimmäinen suomalainen sopraano, joka lauloi Milanon La Scalassa. Hän oli kiinnitettynä La Scalaan 1929 ja 1934 ja Frankfurt-am-Mainin oopperaan 1935–1936. Lisäksi hän vieraili Etelä- ja Keski-Euroopan sekä Skandinavian oopperoissa.
Pyörätuolitanssi
Kilpailijarekisteri
Pystytanssija voi olla rekisterissä samanaikaisesti korkeintaan kahden parin kanssa, kuitenkin niin, että vakio-, latinalais- ja freestyletansseissa on kussakin vain yksi pari. Pyörätuolitanssijalla voi olla rekisterissä myös kaksi paria, toinen combissa ja toinen duossa. Pari ei voi samanaikaisesti osallistua saman kategorian eri sarjatasoille.
Sommaren är kort
Kappaleesta on tehty suomenkielisia käännöskappaleita, jotka tunnetaan nimeillä Kesä häviää, Kesä lyhyt on sekä Kesä meni jo.
Antonietta Toini
Toini asui Tampereella, ja hän lahjoitti 1990 Turun taidemuseolle 79 suomalaisten taiteilijoiden maalausta. Hän oli Tampereen Oopperayhdistyksen puheenjohtaja vuodesta 1954 ja opetti myös laulun äänialoja. Hän sai Pro Finlandia -mitalin vuonna 1960.
Ontake
Ontake on 3 063 metriä korkea aktiivinen kerrostulivuori Japanissa. Se sijaitsee Naganon prefektuurissa, sata kilometriä Nagoyasta koilliseen. Japanissa on useita samannimisiä vuoria, joten kyseisestä Kison laaksossa olevasta vuoresta käytetään myös nimeä Kiso Ontake-san. Vuoren purkautumishistoria alkoi lokakuussa 1978, minkä jälkeen se purkautui useita kertoja kunnes rauhoittui huhtikuussa 1980 lähes 35 vuodeksi.
Antonietta Toini
Aiheesta muualla
Antti Favénin maalaama muotokuva Toini Nikanderista (Antonietta Toinista) vuodelta 1938, Ateneumin taidemuseo, Kansallisgalleria, viitattu 4.3.2020.
Ontake
Purkaukset
Tulivuori purkautui varoittamatta 27. syyskuuta 2014. Tulivuoresta purkautuneet myrkylliset höyryt aiheuttivat kymmenien ihmisten kuoleman.
Pyörätuolitanssi
Säännöt ulkomailla
Ulkomailla järjestettävissä non-IPC kilpailuissa noudatetaan kunkin maan kansallisia sääntöjä, jotka ovat pääpiirteissään linjassa suomalaisten sääntöjen ja IPC:n sääntöjen kanssa. Ulkomailla järjestettävissä IPC:n alaissa pyörätuolitanssikilpailuissa noudatetaan IPC:n kansainvälisiä pyörätuolitanssikilpailusääntöjä. Esimerkiksi kansainvälisissä IPC:n kilpailuissa voi pystytanssijalla olla vain yksi tanssipari.
Sommaren är kort
Vuonna 2009 kappale pääsi mukaan kirjaan Tusen svenska klassiker, johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.
Vuonna 2000 kappaleesta tehtiin uusintaversio "Sommaren är kort 2000".
Vammaisuus
thumb|Eri vammaisuuksien symboleja Vammaisuus (invaliditeetti) tarkoittaa vamman tai sairauden aiheuttamaa fyysistä, kognitiivista, psyykkistä, sosiaalista tai aisteihin liittyvää toimintarajoitetta (engl. disability).
YK:n mukaan ”Vammaisiin henkilöihin (persons with disabilities) kuuluvat ne, joilla on sellainen pitkäaikainen ruumiillinen, henkinen, älyllinen tai aisteihin liittyvä vamma (impairments), joka vuorovaikutuksessa erilaisten esteiden kanssa voi estää heidän täysimääräisen ja tehokkaan osallistumisensa (participation) yhteiskuntaan yhdenvertaisesti muiden kanssa.”
Maailman terveysjärjestö arvioi vuonna 2011, että jopa 15 % maailman väestöstä olisi vammaisia . Finterveys2017 -tutkimuksen mukaan 4,5 prosenttia Suomen omassa kodissaan asuvasta työikäisestä väestöstä tarvitsee apua arkisissa askareissaan terveydellisten toimintarajoitteidensa vuoksi. Apua tarvitsevien todellinen määrä on luultavasti vielä suurempi, koska osa apua tarvitsevista ei ole kyennyt edes osallistumaan tutkimukseen. Eläkeikäisten joukossa on vielä enemmän vammaisia.
Tuki- ja liikuntaelinsairaudet aiheuttavat Suomessa eniten toimintakyvyn heikkenemistä tai rajoituksia. Tuki- ja liikuntaelinsairauksiin kuuluva nivelrikko on maailman yleisin vammaisuutta aiheuttava sairaus.
Islanninhevonen
Islanninhevonen kuuluu maailman vanhimpiin hevosrotuihin. On arveltu, että ensimmäiset hevoset tulivat saarelle viikinkien mukana Islannin asuttamisen yhteydessä 700–800-luvulla, ja että nämä hevoset olivat eurooppalaisia metsähevosia sekä poneja. Rotua on kotimaassaan Islannissa jalostettu täysin puhtaana lähes tuhat vuotta, koska hevosten tuonti Islantiin on kiellettyä. Tarkoituksena on säilyttää rodun ainutlaatuisuus sekä estää eläintautien pääsy maahan. Myöskään maasta vietyä hevosta ei enää saa tuoda takaisin. Niinpä islantilaiset kilparatsastajat matkustettuaan muualle maailmaan kilpailemaan yleensä tapahtuman jälkeen myyvät hevosensa tai pitävät omaa kilpatallia esimerkiksi Manner-Euroopassa. Suomessa on yli 2 000 islanninhevosta, joista noin 900 on Suomen Hippos ry:n rekisterissä.
Vammaisuus
Vammaisuuden biopsykososiaalinen malli
Vammaisuutta tarkasteltiin aiemmin medikalistisen mielikuvan pohjalta, missä vammaisuuden tuottamien ongelmien syynä nähtiin lähinnä vammaisen elimellinen vaurio. YK:n Kansainvälinen vammaisten vuosi 1981 ja sen jatkona ”vammaisten vuosikymmen” 1983–1992 saivat aikaan tarkastelunäkökulman laajenemisen. Maailman Terveysjärjestö (WHO) otti käyttöön vammaisuuden "biopsykososiaalisen" mallin, missä otetaan huomioon sekä biologiset että ympäristöön liittyvät tekijät. Henkilön fyysinen tai psyykkinen vaurio (esimerkiksi raajavamma) aiheuttaa toimintarajoitteita (esimerkiksi kävelykyvyttömyyden). Yhdessä ympäristön esteiden kanssa (esimerkiksi kynnykset) toimintarajoitteet johtavat osallistumisen rajoituksiin (esimerkiksi vapaan liikkumisen rajoituksiin). Osallistumisrajoituksia voi kuitenkin vähentää muuttamalla ympäristöä (esimerkiksi pyörätuolin avulla ja poistamalla kynnyksiä). Näin voidaan kehittää ympäristön esteettömyyttä. Kaikkea ei voi tehdä, mutta tavoitteena ovat kohtuulliset mukautukset, joiden avulla vammaisten henkilöiden osallistumista voidaan kohentaa.
Islanninhevonen
Islanninhevosen nimi koostuu yleensä kolmesta osasta: etunimestä, frá-prepositiosta (”kotoisin -sta”) ja syntymäpaikan nimestä. Islanninhevonen nimetään yleensä islanniksi, ja muunmaalaiset kasvattajat saattavat tätä tarkoitusta varten antaa tallilleen myös islanninkielisen nimen. Islanninhevosen etunimi viittaa tavallisesti johonkin sen ominaisuuteen; esimerkiksi Kjarni tarkoittaa pähkinää, jonka kovan kuoren alla on pehmeä sydän.
Vammaisuus
Vammaisuuden biopsykososiaalinen malli
Myös YK:n kansainvälisen vammaisten vuoden 1981 Suomen komitea (KM 1982: 35) otti käyttöön WHO:n näkemyksen, että vammaisuus syntyy yksilön ja ympäristön suhteesta eikä ole pelkästään yksilön tilaa kuvaava käsite. Komitea totesi myös, että selkeää rajaa vammaisuuden ja vammattomuuden välillä ei ole. Komitea nojautui WHO:n vuonna 1980 julkaisemaan käsikirjaan (International Classification of Impairments, Disabilities, and Handicaps = ICIDH), joka uudistettiin vuonna 2001 ICF-luokitukseksi.
Islanninhevonen
Ominaisuudet
thumb|vasen|Islanninhevosen värikirjoa: vasemmalta oikealle tummanpunarautias, rautias, voikko ja kimo.
Vammaisuus
Vammaisuuden biopsykososiaalinen malli
Brittiläinen vammaistutkimuksen professori Michael Oliver kehitti myöhemmin vammaisuuden sosiaalisen mallin, jonka mukaan vammaisuus ei johdu lainkaan yksilön ominaisuuksista vaan pelkästään yhteiskunnan rakenteista ja käytännöistä. Vammaisuus (disability) olisi siten kokonaan yhteiskunnan syytä. Oliverin käsitystä on arvosteltu kuitenkin liioitteluna jopa vammaisliikkeen piirissä.
Islanninhevonen
Ominaisuudet
Säkäkorkeudeltaan islanninhevonen on suhteellisen pieni (yleisin korkeus 122–142 cm ), mutta kokoonsa nähden se on hyvin vahva, eikä sitä ponikokoisuudesta huolimatta lueta poni- vaan hevosroduksi muun muassa tyypillisistä poneista poikkeavan rakenteensa vuoksi. Normaalikokoinen aikuinenkin pystyy hyvin ratsastamaan islanninhevosella. Tyypillinen islanninhevonen voi kantaa noin 100 kg painoa ja vetää kaksi kertaa oman painonsa verran. Ulkomuodoltaan islanninhevoset ovat vankkoja, joskin jalostuksessa tavoitellaan yhä urheilullisempaa ja kevyempää rakennetta.
Vammaisuus
Yhteiskunnallinen asema
Vammaisilla on YK:n vammaisten oikeuksien sopimuksen mukaan samat oikeudet ja velvollisuudet kuin muillakin ja lisäksi oikeus tukeen ja apuun. Suomi ratifioi vammaisten oikeuksien sopimuksen kuitenkin vasta vuonna 2016 ja vammaisten yhteiskunnallinen asema on edelleen heikko sopimuksesta huolimatta.
Islanninhevonen
Ominaisuudet
Islanninhevoset kasvattavat talveksi paksun, vettä, lunta, savea, mutaa ja pakkasta läpäisemättömän talvikarvan. Siksi ne eivät yleensä tarvitse loimitusta kovimmillakaan pakkasilla. Islanninhevosilla on myös pitkät, tuuheat jouhet. Värivaihtelua on paljon: eräitä kirjavuusgeenejä (sabino ja frame overo) sekä tiikerinkirjavuutta lukuun ottamatta rodussa esiintyy lähes kaikkia tunnettuja värigeenejä. Kaikki värit hyväksytään, ja perus- ja erikoisvärejä ja niiden eri sävyjä ja yhdistelmiä on kymmenittäin. Koska islanninhevosia on kotimaassaan varsinkin historiallisesti pidetty paljon laiduntamassa vapaana yhteislaumoissa, monenkirjavat värit ovat auttaneet omistajaa löytämään laumasta nopeasti oman hevosensa. Niinpä monenlaiset, usein näyttävät värit ovatkin islanninhevosten omistajille yhä suorastaan ylpeyden aihe.
Vammaisuus
Yhteiskunnallinen asema
Suomen työikäisestä väestöstä 4,5 prosenttia tarvitsee apua arkisissa askareissaan terveydellisten toimintarajoitteiden vuoksi. Heistä 30 prosenttia ei saanut kuitenkaan minkäänlaista apua ja 17 prosenttia ei saanut sitä riittävästi. Eläkeiässä avuntarvitsijoiden väestöosuus kohoaa 8,5 prosenttiin, joista 34 % ei saa apua ja 27 prosenttia saa sitä liian vähän. Eläkeikäiset naiset jäävät miehiä huomattavasti useammin ilman apua. Lähes joka kymmenes 75 vuotta täyttänyt nainen ei saa apua, vaikka tarvisisi sitä.
Islanninhevonen
Ominaisuudet
Islanninhevosta pidetään luonteeltaan tasaisena ja helppona käsitellä. Tämä johtuu osaltaan siitä, että islanninhevoset saavat perinteisesti kasvaa ja elää lajityypillisesti isoissa laumoissa ja ulkoilla runsaasti, jolloin erilaisten käytösongelmien riski on pieni. Yksilökohtaisia eroja esiintyy kuitenkin aivan kuten muillakin hevosroduilla; osa hevosista on herkkiä ja eteenpäinpyrkiviä, osa taas rauhallisia. Islanninhevonen soveltuu yleensä kaikenikäisten ratsastajien käyttöön, mutta osa hevosista vaatii vahvan temperamenttinsa vuoksi aikuisen, kokeneen ratsastajan.
Vammaisuus
Yhteiskunnallinen asema
Toimintarajoitteet vaikeuttavat usein toimeentulon hankkimista. Useimmat maailman vammaisista elävätkin köyhyydessä. Vammaisten työllisyysastetta ei tilastoida ja siitä on tehty vain vähän tutkimuksia.. Vammaisfoorumin vuonna 2018 toteuttamassa vammaisille suunnatussa kyselyssä kävi kuitenkin ilmi, että vain 20 prosenttia Suomen työikäisistä vammaisista käy palkkatöissä ja että syrjintä koetaan suurimmaksi työllistymisen esteeksi.
Osa työkyvyttömistä vammaisista jää Suomessa ilman työkyvyttömyyseläkettä. Noin puolet Suomen 82 000 pitkäaikaistyöttömästä elää pitkäaikaisesti työttömyyskorvauksella omaten vamman tai pitkäaikaissairauden, joka vähentää mahdollisuuksia saada työpaikka tai säilyttää se. Heidän joukossaan on 27 000 täysin työkyvytöntä.
Islanninhevonen
Ominaisuudet
Islanninhevoset ovat tavallisesti terveitä ja pitkäikäisiä: 30-vuotias islanninhevonen ei ole harvinaisuus, ja jotkin yksilöt saattavat hyvässä hoidossa elää huomattavasti vanhemmiksikin. Suomeen tuoduilla yksilöillä esiintyy kuitenkin yleisesti kesäihottumaa, koska eläimet eivät kotimaassaan ole tottuneet tämän ilmastoalueen hyönteisiin. Myös Suomessa syntyneillä yksilöillä tavataan kesäihottumaa. Islanninhevosten koulutus aloitetaan myöhemmin kuin useimmilla muilla hevosroduilla, 4–5 vuoden iässä, koska ne muiden maatiaisrotujen tapaan kasvavat ja kehittyvät hitaammin kuin pitkälle jalostetut rodut. Islanninhevosta pidetään täysikasvuisena vasta 7–8-vuotiaana.
Vammaisuus
Yhteiskunnallinen asema
Kela voi myöntää vammaisuuden perusteella sekä työkyvyttömyyseläkkeen että niin sanottua vammaistukea. Vuonna 2021 yleisimmät 16 vuotta täyttäneiden vammaistukea saaneiden ryhmät olivat  mielenterveyden ja käyttäytymisen häiriöt (32 %), hermoston sairaudet (12 %), korvan ja kartiolisäkkeen sairaudet (10 %), tuki- ja liikuntaelinten sekä sidekudoksen sairaudet (8 %),  synnynnäiset epämuodostumat ja kromosomipoikkeavuudet (7 %) sekä silmän ja sen apuelinten sairaudet (6 %).
Lainsäädäntö
Vammaisten tilanteen parantamiseksi on säädetty useita lakeja, joiden tarkoituksena on turvata esimerkiksi apuvälineiden saanti sekä itsenäinen elämä ja koulutukseen sekä työelämään osallistuminen. Invalidi­huolto­lakia seurasi kansanter­veysaki (1972) ja sosiaali­huoltolaki (1982) ja vam­maispalve­lulaki (1987). Kehitys­vammai­sia varten on säädetty vajaa­mie­lislaki (1958) ja kehitys­vamma­laki (1977) ja mie­lisairaita varten mie­lisairaslaki (1952), jonka korvasi mie­len­ter­veyslaki (1990). 2000-luvulla on pyritty yhdistämään vammaispalveluja saman lainsäädännön alaiseksi.
Islanninhevonen
Töltti ja passi
thumb|Nopeaa tölttiä askellajikilpailuissa.
Vammaisuus
Lainsäädännön noudattaminen
Vammaisten oikeuksia koskeva lainsäädäntö on Suomessa monen vammaisasioihin erikoistuneen juristin mielestä pääosin laadukasta, mutta sitä ei aina noudateta käytännössä. Sosiaalineuvos ja entinen kansanedustaja Antero Laukkanen on väittänyt, ettei yksikään Suomen kunta noudata vammaispalvelulakia. Myös yhdenvertaisuusvaltuutettu on todennut, että kunnilla on usein laittomia ohjeistuksia jättää osa vammaisista esimerkiksi ilman henkilökohtaista apua, kuljetuspalveluita tai kehitykseen ja oppimiseen liittyviä tukitoimia. Hylkäävästä päätöksestä voi tehdä oikaisuvaatimuksen, mutta valistusprosessi saattaa kestää jopa niin kauan, että tukea tarvitseva ehtii kuolla ennen päätöksen oikaisua.
Islanninhevonen
Töltti ja passi
Islanninhevosten erikoispiirteisiin lukeutuvat ylimääräiset, ratsastajalle mukavat askellajit töltti ja passi. Islanninhevosilla on tölttiin ja mahdollisesti myös passiin yleensä vahvat luontaiset taipumukset, ja ne liikkuvat näissä askellajeissa varsasta saakka myös vapaana ollessaan, joskin askellajeja pystytään koulutuksella ja ratsastuksella sekä parantamaan että heikentämään.
Vammaisuus
Lainsäädännön noudattaminen
Osasyynä kuntien toimintaan on se, ettei lain rikkomisesta koidu niille minkäänlaisia seuraamuksia. Kunnat saattavat tämän vuoksi jopa laiminlyödä hallinto-oikeuden päätösten täytäntöönpanoa. Tuhannet vammaiset haastavat kotikuntansa vuosittain oikeuteen saadakseen itselleen kuuluvat palvelut. Vammaisfoorumin vuonna 2019 julkaiseman selvityksen mukaan vammaisten tarpeita vähätellään ja arvioidaan alakanttiin eivätkä viranomaiset ymmärrä kaikkien vammojen oireita tarpeeksi hyvin. Kuntien vammaispalveluhenkilöstön pitäisi lain mukaan kartoittaa jokaisen apua hakevan vammaisen palveluntarve sekä kertoa hänelle hänen oikeutensa, mutta sekään ei välttämättä toteudu. Oikeusministeriön vuonna 2016 teettämän selvityksen mukaan vammaiset saattavat myös joutua kohtaamaan vihapuhetta ja häirintää sosiaalihuollon työntekijöiden taholta.
Islanninhevonen
Töltti ja passi
Töltti on nelitahtinen, tasainen askellaji, jossa hevosen jalat liikkuvat samassa järjestyksessä kuin käynnissä. Töltissä hevonen kulkee koottuna ja astuu takajaloillaan hyvin alleen. Tempo voi vaihdella kävelyvauhdista aina laukan nopeuteen saakka. Töltti on ratsastajalle ja hevoselle erittäin tasaista ja mukavaa menoa.
Vammaisuus
Antiikin aika
Antiikin Kreikassa surmattiin vammaisia vastasyntyneitä. Etenkin Sparta oli tunnettu järjestelmällisestä vammaisten ja sairaiden surmaamisesta, sillä vammaisten ja sairaiden surmaaminen oli siellä lailla säädettyä.
Islanninhevonen
Töltti ja passi
Passi on kaksitahtinen, laukkaa nopeampi, vauhdikas askellaji, jossa saman puolen jalat liikkuvat samanaikaisesti samaan suuntaan, ja jossa on liitovaihe. Passi on islanninhevosilla tölttiä harvinaisempaa. Hidasta passia, jossa ei ole liitovaihetta, ei hevosilta toivota, ja sitä kutsutaankin halventavasti possupassiksi. Passi tarvitsee ratsukolta enemmän taitoa ja kokemusta kuin töltti. Passi myös vahingoittaa jalkoja liiallisella käytöllä joten passia ei saa mennä liikaa.
Vammaisuus
Antiikin aika
Platonin yhteiskuntafilosofiassa abortti ja lapsensurma olivat välttämätöntä toimintaa ihannevaltion saavuttamiseksi. Platon puolusti avoimesti vammaisten surmaamista. Myös Aristoteles puolsi ”epämuodostuneiden” surmaamista, koska ei pitänyt heidän elossa pitämistään mielekkäänä yksilölle itselleen tai yhteisölle. Roomalainen Seneca hyväksyi epämuodostuneiden surmaamisen stoalaiseen ajatteluun nojautuen. Stoalaisuuden perusteella vammainen oli luonnonoikku, joka oli kykenemätön elämään hyvää elämää, ja jonka oli siksi parempi kuolla kuin elää.
Vaikka historia tuntee muutaman korkeaan arvoasemaan kohonneen vammaisen, kuten Julius Caesar, keisari Claudius ja Spartan kuningas Agesilaos, vammaisia pidettiin yleisesti hylkiöinä antiikin yhteiskunnissa.
HTML-editori
thumb|250px|KompoZer-HTML-editori. HTML-editori on ohjelma, jolla luodaan verkkosivuja. Editorilla joko kirjoitetaan HTML-koodia tai sitä käytetään tavallisen tekstieditorin tapaan ja lisätään tarvittavat muotoilut, jotka editori muuntaa HTML-koodiksi.
Islanninhevonen
Töltti ja passi
Kaikki islanninhevoset eivät osaa erikoisaskellajeista molempia tai kumpaakaan. Vain tölttäävää hevosta kutsutaan nelikäyntihevoseksi, ja sekä töltin että passin osaavaa taas viisikäyntihevoseksi. Vain normaalit askellajit (käynnin, ravin ja laukan) hallitsevat islanninhevoset eivät ole toivottuja, ja ne karsitaankin jalostuksesta. Joillakin islanninhevosilla tölttitaipumukset puolestaan ovat niin vahvat, että ne vapaanakin liikkuessaan tölttäävät ravaamisen sijasta ja niitä voi olla vaikea saada lainkaan ravaamaan. Nature-lehdessä julkaistu tieteellinen tutkimus on osoittanut, että eri askellajien osaamisen taustalla ovat geneettiset tekijät.
Vammaisuus
Keskiaika
Keskiajalla oli hyväksyttyä pilkata ruumiillisesti tai henkisesti poikkeavaa, hänet suljettiin ”normaalien yhteisön” ulkopuolelle tai käytettiin hyväksi näytösesineenä. Ruumiilliset poikkeavuudet ja monet sairaudet on nähty seurauksina moraalittomuudesta, synnillisyydestä, likaisuudesta tai niitä on pidetty muuten vain erityisen vastenmielisinä ja pelottavina.
Islanninhevonen
Käyttö
thumb|Islanninhevosretkue Sveitsin Alpeilla. Islanninhevoset ovat maastovarmuutensa ansiosta mainioita vaellusratsuja. Etenkin kotimaassaan Islannissa perinteiseen tapaan kasvaneet hevoset ovat tottuneet liikkumaan ympäri vuoden vaihtelevassa ja hankalassa maastossa ja ovat erityisen varmajalkaisia.
Vaikka islanninhevoset ovat kuin luotuja maastoratsastukseen, niitä näkee yhä useammin myös koulu- ja esteradoilla. Islanninhevosesta on tullut suosittu harrastehevonen niin aikuisille kuin nuorillekin sopivan kokonsa ja monipuolisuutensa ansiosta.
HTML-editori
Vaikka verkkosivulle voi kirjoittaa HTML-kieltä millä tahansa tekstieditorilla, erikoistuneet HTML-editorit tarjoavat työskentelyä helpottavia työkaluja ja lisäominaisuuksia. HTML-editori voi tarjota WYSIWYG-tilan, jossa verkkosivua muokataan sellaisena kuin se näkyy selaimella. HTML-editoreilla voi myös luoda verkkosisältöjä hyödyntäen läheisesti HTML-koodiin liittyviä teknologioita, kuten CSS, XML ja JavaScript tai ECMAScript.
Vammaisuus
Uusi aika
Suomessa ensimmäisiä vammaisten avuksi tarkoitettuja palveluja olivat vuonna 1846 kuuroja lapsia varten perustetut koulut. Ajatus siitä, että vammaisia lapsia voidaan opettaa, yleistyi 1800-luvun lopulla. Taustalla olivat valistuksen ihanteet ihmisten kehittämisestä sekä kristillinen käsitys ihmisestä Jumalan kuvana. Koulut tarjosivat opettajanpaikkoja etenkin säätyläisnaisille.
1900-luvun vaihteessa Suomeen levisi rodunjalostusajattelu. Sen mukaan perinnöllisten vikojen jatkuva lisääntyminen eli väestön degenergaatio eli rappeutuminen muodosti uhkan yhteiskunnalle. Vajaamieliset alettiin nähdä hyödyttömänä taakkana, jotka piti heidät piti sulkea laitoksiin, jotta he eivät olisi synnyttäneet vammaisia jälkeläisiä. Vuonna 1929 hyväksytty avioliittolaki kielsi mielisairaiden ja ”tylsämielisten" naimisiin menon. Vuonna 1935 säädettiin pakkosterilisaation laillistava sterilisaatiolaki.